cyanic-selkie/wikianc huggingface dataset:
Κέολ του Ουέσσεξ
Ο Κέολ του Ουέσσεξ (Ceol of Wessex), βασιλιάς του Ουέσσεξ (592 - 597) μέλος του Οίκου του Ουέσσεξ ήταν γιος του Κάθα, μικρότερου γιου του Κίνρικ του Ουέσσεξ. Σύμφωνα με το Αγγλοσαξωνικό χρονικό η βασιλεία του ξεκίνησε από το 591 αλλά την πραγματική εξουσία ανέλαβε την επόμενη χρονιά όταν συνέτριψε σε μάχη τον θείο του Κιούλιν του Ουέσσεξ στην μάχη στο Οντίν Μπάρου στο Γουιλσάιρ στερώντας τον θρόνο από τον νόμιμο κληρονόμο Κάθγουιν του Ουέσσεξ. Μετά από βασιλεία 5 ετών ο Κέολ πέθανε (597) και ο θρόνος πέρασε στον αδελφό του Κέολγουλφ επειδή σύμφωνα με το Σαξονικό έθιμο ο γιος και διάδοχος του Κινεγκίλς ήταν ακόμα πολύ μικρός να κληρονομήσει τον θρόνο. Ο Ράιτ και ο Τζάκσον βρήκαν το 1967 στο Γρόξετερ λίθο με Κέλτικη επιγραφή που χρονολογείται στο 460 - 475 με την φράση : "Κίνρικ γιος του Μακι-Κολίν γιου του Χόλλυ". Τα ονόματα της επιγραφής είναι Ιρλανδικά ενώ ο Μακι-Κολίν συνδέεται με τον Κέολ, μερικοί ιστορικοί υποθέτουν ότι η οικογένεια του ήταν αντίπαλη οικογένεια με Κέλτικη καταγωγή η οποία διεκδικούσε τον θρόνο από τους Σάξονες του Κιούλιν.
Οικογένεια
Ο Κέολ ήταν ο ιδρυτής της δυναστείας που κυβέρνησε το Ουέσσεξ τις περιόδους 591 - 645, 648 - 674 και 676 - 685 συμπεριλαμβάνοντας τον ίδιο τον Κέολ, τον αδελφό του Κέολγουλφ του Ουέσσεξ, τον γιο του Κινεγκίλς του Ουέσσεξ και τους εγγονούς του Κουίκχελμ του Ουέσσεξ, Σέντγουιν του Ουέσσεξ, Σίξμπερθ του Ουέσσεξ και Κενβάλ του Ουέσσεξ. Οι Κοένγουλφ και Κέολγουλφ Α της Μερκίας αναφέρονται σαν απόγονοι του Κέολ κάτι που σημαίνει οτι οι απόγονοι του είχαν εξουσία για τουλάχιστον τρεις αιώνες.
Πηγές
Κατηγορία:Βασιλείς του Ουέσσεξ Κατηγορία:Οίκος του Ουέσσεξ
Πανδημία COVID-19 στην Αυστρία
Η Πανδημία COVID-19 προκλήθηκε από τον Κορονοϊό SARS-CoV-2 ο οποίος εξαπλώθηκε και στην Αυστρία από τις 31 Ιανουαρίου 2020 και έπειτα. Τα δυο πρώτα θετικά τεστ διαπιστώθηκαν σε δυο νέους Ιταλούς με τόπο κατοικίας το Ίνσμπρουκ. Όπως στα περισοότερα κράτη-μέλη της Ευρωπαϊκής Ένωσης, στην Αυστρία υπήρξαν εκτεταμένες απαγορεύσεις και περιορισμοί των συνταγματικών δικαιωμάτων με σκοπό τον περιορισμό της εξάπλωσης του ϊού.
Εξέλιξη της επιδημίας
Στα διαγράμματα που ακολουθούν μπορούμε να διαπιστώσουμε την εξέλιξη της επιδημίας. Το πρώτο κύμα θανάτων με επιβεβαιωμένο θετικό τεστ για τον ϊό ξεκίνησε κατά τα μέσα Μαρτίου. Το κύμα εξελίχθηκε σχετικά γρήγορα και έφτασε την αιχμή του κατά τα μέσα Απριλίου. Όπως μπορούμε να δούμε στο διάγραμμα για τον συνολικό αριθμό θανάτων, το κύμα αυτό ήταν περιορισμένο (περίπου 800 Θάνατοι).
Το δεύτερο κύμα θανάτων με επιβεβαιωμένο θετικό τεστ για τον ϊό ξεκίνησε κατά τα μέσα Οκτωβρίου του 2020. Το κύμα εξελίχθηκε σχετικά πιο αργά και έφτασε την αιχμή του κατά τις αρχές του Δεκεμβρίου του 2020. Όπως μπορούμε να δούμε στο διάγραμμα για τον συνολικό αριθμό θανάτων, στο κύμα αυτό διαπιστώθηκαν (μέχρι στιγμής) περί τους 8000 θανάτους με θετικό τέστ για τον ϊό.
Αριθμός θετικών τεστ
Το πρώτο ακόλουθο διάγραμμα παρουσιάζει το ποσοστό των θετικών έναντι των πραγματοποιημένων (ωστόσο μόνο για την περίοδο από τις αρχές του Ιανουαρίου 2021), το δεύτερο όσο των αριθμό των θετικών όσο και των πραγματοποιημένων τεστς. Τα διαγράμματα αυτά παρουσιάζουν το πρόβλημα ό,τι δεν βασίζονται σε τυχαιοποιημένα στοιχεία. Το τρίτο και το τέταρτο διάγραμμα παρουσιάζουν τον συνολικό αριθμό των θετικών τεστ και τον απόλυτο των θετικών τεστ ανα μέρα αντίστοιχα. Τα διαγράμματα αυτά παρουσιάζουν το επιπλέον πρόβλημα ότι απεικονίζουν απόλυτους αριθμούς θετικών τεστ, που φυσιολογικά εξαρτώνται και απο τον αριθμό των τεστ που πραγματοποιήθηκαν και μπορούν επομένως να παρουσιάζουν μια διαστρεβλωμένη εικόνα της εξέλιξης. Σημ.: Με μαυρο: Κάθε τιμή είναι εβδομαδιαΐος μέσος όρος <div style="float:left; margin-bottom:1em; margin-right:2em; margin-top:0.5em; padding:5px; text-align:center;">
Επιδημία και γενική θνησιμότητα
Στα ακόλουθα διαγράμματα βλέπουμε τη θνησιμότητα στην Αυστρία τα τελευταία χρόνια, τόσο για τα ημερολογιακά έτη (Θάνατοι ανά χίλιους κατοίκους μεταξύ 1ης Γενάρη και 31ης Δεκέμβρη για το αντίστοιχο έτος) όσο και για τις περιόδους χειμερινών επιδημιών (Θάνατοι ανά χίλιους κατοίκους μεταξύ 1ης Οκτώβρη ενός έτους και 30ης Σεπτέμβρη του επόμενου). Με τη βοήθεια τέτοιων διαγραμμάτων μπορούμε να κατανοήσουμε, πόσο η επιδημία επηρέασε την γενική θνησιμότητα. <div class="hintergrundfarbe1" style="border:1px solid darkgray; float:left; margin:0.5em 2em 1em 0; padding:5px; text-align:center;"> '''θνησιμότητα στη Αυστρία απο το 1981 (ημερολογιακά έτη)'''
<div class="hintergrundfarbe1" style="border:1px solid darkgray; float:left; margin:0.5em 2em 1em 0; padding:5px; text-align:center;"> '''θνησιμότητα στη Αυστρία απο το 2007-2008 Περίοδοι Οκτ.-Σεπτ.'''
Παραπομπές
Αυστρία
Βέρα Γουάνγκ
Βιογραφικά στοιχεία
Γεννημένη στις 27 Ιουνίου του 1947, η Γουάνγκ μετά την καριέρα της σαν αθλήτρια, έστρεψε αλλού το βλέμμα της και έγινε μια καινούργια συντάκτρια μόδας στην Vogue, αφότου αποφοίτησε από την Σάρα Λόρενς. Έμεινε σε αυτή τη θέση για 16 χρόνια, μα το 1986, εξελίχθηκε σε αρχι-εκδότης και ζύγισε απώλειες και μη αποφασίζοντας να προχωρήσει για ακόμη μια φορά ένα βήμα παραπέρα στην βιομηχανία της μόδας. Έγινε λοιπόν υπεύθυνη σχεδιασμού της βιομηχανίας Ralph Lauren και μετά από αυτό ξεκίνησε δική της σειρά. Κατάφερε να γίνει πολύ γνωστή από τη σειρά νυφικών της και όχι μόνο. Έχει σχεδιάσει αθλητικά κοστούμια για πατινάζ για την Nancy Kerrigan και τη Michelle Kwan. Κάποια στιγμή επέκτεινε την σειρά της δημιουργώντας αξεσουάρ, είδη σπιτιού, αντικείμενα μοναδικά στο είδος τους όπως και αρώματα και πολλά περισσότερα και σύντομα έγινε πασίγνωστη. Έχει εμφανιστεί σε εκπομπές όπως το Project Runway.
Παραπομπές
Κατηγορία:Αμερικανοί σχεδιαστές μόδας
Μάικλ Κόλινς (Ιρλανδός ηγέτης)
Ο Μάικλ Κόλινς (Αγγλικά: Michael Collins, Ιρλανδικά: Mícheál Ó Coileáin; Μεγάλη Βρετανία, 16 Οκτωβρίου 1890 – Κομητεία Κορκ, Δημοκρατία της Ιρλανδίας, 22 Αυγούστου 1922) ήταν πολιτικός και στρατιωτικός ηγέτης του IRA, πρωτεργάτης του αγώνα της ανεξαρτησίας και από τους κυριότερους πρωταγωνιστές της ίδρυσης της Ιρλανδικής Δημοκρατίας κατά τις αρχές του 20ου αιώνα. Διετέλεσε πρόεδρος της προσωρινής κυβέρνησης της Ιρλανδίας, υπουργός της, ενώ κατά καιρούς κατείχε και διάφορα άλλα αξιώματα, όπως εκείνο του επικεφαλής των ενόπλων δυνάμεων, κ.ά. Ήταν, ακόμη, πρόεδρος της Ιρλανδικής Ρεμπουπλικανικής Αδελφότητας από το Νοέμβριο του 1920 έως και τον θάνατό του. Υπήρξε μέλος της Ιρλανδικής αντιπροσωπείας στις Αγγλο-Ιρλανδικές διαπραγματεύσεις του Λονδίνου οι οποίες κατέληξαν στην υπογραφή συνθήκης για την ίδρυση ανεξάρτητου Ιρλανδικού κράτους. Δολοφονήθηκε από πολέμιους της ειρηνευτικής συνθήκης κατά τη διάρκεια ενέδρας πολύ κοντά στον τόπο γέννησής του, στις 9 Αυγούστου του 1922, κατά τη διάρκεια του Ιρλανδικού εμφυλίου.
Εξέγερση του Πάσχα
Το 1913, είχαν δημιουργηθεί δύο μεγάλες παραστρατιωτικές ομάδες που αργότερα ξεκίνησαν την Εξέγερση του Πάσχα: η Ιρλανδική Πολιτοφυλακή ιδρύθηκε από τον Τζέιμς Κόνολι και την Ιρλανδική Ένωση Εργαζομένων στις Μεταφορές και Γενικών Εργαζομένων (ITGWU) για την προστασία των απεργών από τη Μητροπολιτική Αστυνομία του Δουβλίνου. Οι Ιρλανδοί Εθελοντές δημιουργήθηκαν την ίδια χρονιά από τους εθνικιστές ως απάντηση στον σχηματισμό των Εθελοντών του Όλστερ (UVF), που υποσχέθηκε να αντιταχθεί στην ξένη κυριαρχία με τη βία. O Kόλινς διοριστήκε οικονομικός συμβούλος του Κόμη Πλάνκετ, πατέρα ενός από τους διοργανωτές της εξέγερσης του Πάσχα. Ο Κόλινς έλαβε μέρος στην προετοιμασία του οπλισμού και των στρατευμάτων για την εξέγερση. Όταν ξεκίνησε η εξέγερση του Πάσχα το 1916, ο Κόλινς υπηρέτησε ως βοηθός του Τζόζεφ Πλάνκετ στην έδρα της εξέγερσης στο Γενικό Ταχυδρομείο (GPO) του Δουβλίνου. Εκεί αγωνίστηκε μαζί με τον Πάτρικ Πιρς, τον Τζέιμς Κόνολι και άλλα μέλη της ανερχόμενης ηγεσίας των Ιρλανδών. Η εξέγερση απέτυχε στρατιωτικά, όμως οι αντάρτες πέτυχαν τον πολιτικό τους στόχο, να κρατήσουν δηλαδή τις θέσεις τους για αρκετό χρόνο ώστε να δικαιολογήσουν την ανεξαρτησία τους.
Ταινίες
Μάικλ Κόλινς, ο Επαναστάτης, 1996.
Εξωτερικοί σύνδεσμοι
Κατηγορία:Ιρλανδοί πολιτικοί Κατηγορία:Ιρλανδοί στρατιωτικοί
Νιλς Στρίντμπεργκ
Ο Νιλς Στρίντμπεργκ (Nils Strindberg, 4 Σεπτεμβρίου 1872 – Οκτώβριος 1897) ήταν Σουηδός φωτογράφος ο οποίος ήταν ένα από τα τρία μέλη της ατυχούς αρκτικής αποστολής με αερόστατο του Σάλομον Αντρέε το 1897. Ο Στρίντμπεργκ κλήθηκε στην αποστολή για να δημιουργήσει μια φωτογραφική εναέρια καταγραφή της Αρκτικής. Προτού ξεψυχήσει στη νήσο Κβίτεγια με τον Αντρέε και τον Κνουτ Φρένκελ, ο Στρίντμπεργκ κατέγραψε σε φιλμ τον αγώνα τους να φτάσουν με τα πόδια σε κατοικημένες περιοχές. Όταν τα αντικείμενα της αποστολής ανακαλύφθηκαν από την Αποστολή Μπράτβααγκ το 1930, βρέθηκαν πέντε εκτεθειμένα φιλμ, εκ των οποίων το ένα βρισκόταν ακόμη στη φωτογραφική μηχανή. Ο καθηγητής Τζον Χέρτσμπεργκ του Βασιλικού Ινστιτούτου Τεχνολογίας της Στοκχόλμης κατάφερε να διασώσει 93 από τα θεωρητικά 240 καρέ. Επιλεγμένες φωτογραφίες εξ αυτών δημοσιεύθηκαν μαζί με τις καταγραφές του ημερολογίου της αποστολής στο βιβλίο Med Örnen mot Polen, στο οποίο οι τρεις εξερευνητές πιστώνονται ως μετά θάνατον συγγραφείς του. Σε ένα άρθρο του 2004, ο Τάιρον Μάρτινσον δημοσίευσε μερικές ψηφιακά επιδιορθωμένες φωτογραφίες του Στρίντμπεργκ από την αποστολή, ενώ αναφέρεται στην έλλειψη φροντίδας των αυθεντικών αρνητικών που διατηρούνταν από το 1944.
Το ημερολόγιο του Στρίντμπεργκ από την αποστολή έχει τη μορφή μηνυμάτων προς τη μνηστή του, Άννα Τσάρλιερ, και παρέχει πιο προσωπικές περιγραφές των γεγονότων από τα ημερολόγια του Αντρέε.
Το σώμα του Στρίντμπεργκ μαζί με αυτά των άλλων δύο εξερευνητών επεστράφησαν στη Σουηδία ώστε να ταφούν με πολλές τιμές. Μετά από αποτέφρωση, οι τέφρες των σωμάτων τους τάφηκαν μαζί στη Στοκχόλμη.
Παραπομπές
Κατηγορία:Σουηδοί εξερευνητές Κατηγορία:Σουηδοί αεροπόροι Κατηγορία:Σουηδοί φωτογράφοι
Ναυτικός Όμιλος Ιτέας
Ο Ναυτικός Όμιλος Ιτέας είναι αθλητικό σωματείο που ιδρύθηκε το 1964 και ασχολείται με την ανάπτυξη και διάδοση των αθλημάτων του υγρού στίβου στην πόλη. Είναι το μοναδικό σωματείο που καλλιεργεί τα αθλήματα της κολύμβησης και της υδατοσφαίρισης στο νομό Φωκίδας. Σημερινός πρόεδρος του συλλόγου είναι ο Γεώργιος Αγγελέτος.
Ιστορικό
Στην μακρόχρονη διαδρομή του, ο Ν.Ο. Ιτέας έχει κατακτήσει πέντε πανελλήνια πρωταθλήματα κολύμβησης συλλόγων θάλασσας τα έτη 1988, 1989, 1990, 1991 και 1992. Από το 1992 που λειτουργεί το δημοτικό κολυμβητήριο της Ιτέας, σαν σωματείο πισίνας πλέον, συμμετέχει στα πανελλήνια πρωταθλήματα κολύμβησης όλων των κατηγοριών (από την υποδομή έως και την αγωνιστική κατηγορία), σημειώνοντας μεγάλες επιτυχίες,(κατακτώντας μετάλλια σε Πανελλήνια πρωταθλήματα) ενώ και στο τμήμα της υδατοσφαίρισης διαθέτει ομάδες ανδρών, γυναικών, εφήβων, παίδων και νεανίδων, κορασίδων, μίνι παίδων και συμμετέχει κάθε χρόνο σε όλα τα πρωταθλήματα και τις διοργανώσεις της Κολυμβητικής Ομοσπονδίας. Στην αγωνιστική περίοδο 2004-2005 η ομάδα υδατοσφαίρισης γυναικών του συλλόγου αγωνίσθηκε για πρώτη φορά στο πρωτάθλημα της Α1 Εθνικής κατηγορίας που διεξήχθη μεταξύ των οκτώ κορυφαίων ομάδων της χώρας, κάτι ιδιαίτερα αξιοσημείωτο για μία μικρή πληθυσμιακά επαρχιακή πόλη.
Υδατοσφαίριση
Ο Ναυτικός Ομίλος Ιτέας δίνει μεγάλο βάρος στην δημιουργία των υποδομών του αθλήματος σε αγόρια και κορίτσια. Την ευθύνη αυτή έχει επιφορτισθεί ο προπονητής κ. Κώστας Σακαλής με βοηθό τον κ. Δημήτρη Κολομπούρο.
Η κατάκτηση  του  πρωταθλήματος  Β’ Εθνικής  Γυναικών ήταν  το μεγαλύτερο επίτευγμα για τον Ν.Ο. Ιτέας τη χρονιά 2007-08. Η ομάδα τερμάτισε πρώτη και  αήττητη στον όμιλο της και  προκρίθηκε  στα  τελικά  που  έγιναν  στον Αγ. Νικόλαο Κρήτης. Εκεί και πάλι αήττητη, με 5 νίκες, κατέκτησε το  πρωτάθλημα  της  Β’ Εθνικής και ανήλθε στην Α2 κατηγορία. Ήδη, με την έναρξη της νέας περιόδου, το διοικητικό συμβούλιο του Ομίλου, σε συνεργασία με τον προπονητή, προχώρησε σε σημαντικές  μετεγγραφές.
Η ομάδα  υδατοσφαίρισης  των  Ανδρών  έφτασε  ένα  βήμα πριν την τελική φάση   του Πρωταθλήματος  Δ’ Εθνικής.
Η ομάδα των παίδων έφτασε πολύ κοντά στην πρόκρισή της στην τελική φάση της διοργάνωσης. Η ομάδα  των  κορασίδων  προετοιμαζόμενη  για το πρωτάθλημα  του  Νοεμβρίου 2008 έδωσε φιλικά παιχνίδια στην Αθήνα με την αντίστοιχη της Βουλιαγμένης και άλλες ομάδες.
Κολύμβηση
Πολύ καλή παρουσία  είχε ο  Ν.Ο.Ιτέας  και στις ομάδες κολύμβησης  αγωνιστικών  και προ-αγωνιστικών  κατηγοριών. Για πρώτη  φορά  η  αγωνιστική  ομάδα  συμμετείχε  με  8  αθλητές  στο Πανελλήνιο Πρωτάθλημα Κατηγοριών (28 /6 – 2/7/2008). Στις προαγωνιστικές κατηγορίες συμμετείχε σε όλους τους αγώνες  της  Περιφέρειας  αλλά  και  σε  άλλες  ημερίδες, ενώ  διοργάνωσε  με  επιτυχία τα  «42α Δελφίνεια», με  συμμετοχή  15  συλλόγων  απ’ όλη  την Ελλάδα.
Προπονητές κολύμβησης είναι ο Λουκάς Οικονόμου στις αγωνιστικές κατηγορίες, ο κ. Κώστας Λαλλάς και η κα Νίκη Πολυζώη στις προ-αγωνιστικές κατηγορίες και στα τμήματα  υποδομών η κα Ηλιάνθη Παπαλαίου με την κα Πέγκυ Μασούρα.
Στόχοι
Από τις  8 Σεπτεμβρίου [ΕΤΟΣ] ξεκίνησαν  ξανά  οι  δραστηριότητες  του Ομίλου. Στόχος είναι  αφ’ ενός  μεν η σωστή  λειτουργία  των  τμημάτων  υποδομής, αφ’ ετέρου δε οι  περισσότερες και μεγαλύτερες  επιτυχίες σε  κολύμβηση  και  υδατοσφαίριση.
Πηγές
Κατηγορία:Αθλητικοί σύλλογοι Φωκίδας Κατηγορία:Ιδρύσεις αθλητικών συλλόγων το 1964 Κατηγορία:Ελληνικοί σύλλογοι κολύμβησης Κατηγορία:Ελληνικοί σύλλογοι υδατοσφαίρισης Κατηγορία:Ελληνικοί ναυτικοί όμιλοι Ναυτικος Ομιλος
Σοφία της Βαυαρίας (1105-1145)
Η Σοφία της Βαυαρίας (1105–1145) από τον Οίκο των Γουέλφων ήταν Γερμανίδα ευγενής και μοναχή, κόρη του δούκα της Βαυαρίας, που με τους γάμους της έγινε πρώτα δούκισσα του Τσέρινγκεν και μετά μαργραβίνα της Στυρίας.
Βιογραφία
Ήταν η δεύτερη κόρη του Ερρίκου Θ΄ δούκα της Βαυαρίας και της Βουλφχίλδης των Μπίλουνγκ, κόρης του Μάγκνους δούκα της Σαξονίας. Αδέλφια της ήταν ο Ερρίκος Ι΄ δούκας της Βαυαρίας, ο Γουέλφος ΣΤ΄ μάργραβος της Τοσκάνης, ο Κορράδος δούκας της Βαυαρίας και η Ιουδήθ σύζυγος του δούκα της Σουαβίας.
Ο δεύτερος σύζυγός της Λεοπόλδος απεβίωσε το 1129, λίγο μετά την ίδρυση του αβαείου του Ράιν. Μετά το τέλος του, η Σοφία συνέχισε να χρηματοδοτεί το κτήριο της μονής. Εκείνη και ο Μπέρναρντ του Τρίξεν υπηρέτησαν ως επίτροποι της μαρκιωνίας της Στυρίας, έως ότου ο γιος της Όττοκαρ ενηλικιώθηκε το 1139. Στη μετέπειτα ζωή της ανέλαβε θρησκευτικούς όρκους και εντάχθηκε στο αβαείο του Άντμοντ. Απεβίωσε το 1145.
Οικογένεια
Πρώτος σύζυγός της έγινε ο Μπέρτολντ Γ΄ δούκας του Τσέρινγκεν, ο οποίος σκοτώθηκε το 1122.
Μετά το τέλος του πρώτου συζύγου της, παντρεύτηκε τον Λεοπόλδο των Ότακαρ μάργραβο της Στυρίας. Το 1124 γέννησε έναν γιο, τον:
Παραπομπές σε πηγές
Κατηγορία:Οίκος του Τσέρινγκεν Κατηγορία:Οίκος των Γουέλφων Κατηγορία:Μαργραβίνες της Γερμανίας Κατηγορία:Γερμανίδες δούκισσες Κατηγορία:Πριγκίπισσες της Βαυαρίας
Πριγκίπισσα Ελισάβετ της Ελλάδας
Η Ελισάβετ της Ελλάδας (24 Μαΐου 1904 – 11 Ιανουαρίου 1955) ήταν το δεύτερο παιδί και η δεύτερη κόρη του Νικολάου της Ελλάδας και της Δανίας και της Ελένης Βλαδιμήροβνας, Μεγάλης Δούκισσας της Ρωσίας.
Γέννηση
μικρογραφία|Η Πριγκίπισσα Ελισάβετ (στο κέντρο), με τις αδελφές της. Η Ελισάβετ γεννήθηκε στις 24 Μαΐου 1904 στο Τατόι, στην Ελλάδα. Η οικογένειά της, της έδωσε το παρωνύμιο «Μαλλιαρή» επειδή ήταν παχιά, με σκούρα καστανά μαλλιά. Η Πριγκίπισσα Ελισάβετ ήταν ιππέας και ζωγράφος. Οι αδελφές της Όλγα και Μαρίνα παντρεύτηκαν μέλη βασιλευόντων δυναστειών.
Οικογένεια
Η Ελισάβετ παντρεύτηκε στις 10 Ιανουαρίου 1934 στο Μόναχο τον Κάρολο-Θεόδωρο κόμη του Τέρρινγκ-Γιέττενμπαχ, γιο της Σοφίας-Αδελαΐδας δούκισσας στη Βαυαρία, και μικρανιψιό της Ελισάβετ της Αυστρίας. Η Ελισάβετ και ο Κάρολος-Θεόδωρος απέκτησαν δύο παιδιά, έξι εγγόνια και δεκαέξι δισέγγονα:
μικρογραφία|150εσ|Η Ελισάβετ, Κόμισσα του Τέρρινγκ-Γιέττενμπαχ, σε παστέλ ζωγραφιά από την ζωγράφο Βέρα Στάνλεϊ Άλντερ.
Τίτλοι
Τιμητικές διακρίσεις
Παραπομπές
Ελισάβετ της Ελλάδας και της Δανίας Ελισάβετ της Ελλάδας και της Δανίας Ελισάβετ της Ελλάδας και της Δανίας Κατηγορία:Πριγκίπισσες της Δανίας
Βιθέντε ντελ Μπόσκε
Ο Βιθέντε ντελ Μπόσκε Γκονθάλεθ, 1ος Μαρκήσιος των Ντελ Μπόσκε (ισπανικά: Vicente del Bosque González, [ ισπανική προφορά: biˈθente ðel ˈβoske ɣonˈθaleθ], γενν. 23 Δεκεμβρίου 1950) είναι Ισπανός πρώην διεθνής (18 φορές ) ποδοσφαιριστής και νυν προπονητής ποδοσφαίρου. Από το 2008 μέχρι το 2016 υπήρξε ομοσπονδιακός προπονητής της Εθνική Ισπανίας, με την οποία κατέκτησε ένα Μουντιάλ το 2010 (το πρώτο στην ιστορία της Ισπανίας) και ένα Euro το 2012.
Ο Ντελ Μπόσκε ως ποδοσφαιριστής υπήρξε το μεγαλύτερος μέρος της σταδιοδρομίας του παίκτης της Ρεάλ Μαδρίτης, με την οποία κατέκτησε 5 πρωταθλήματα Ισπανίας και 4 Κύπελλα Ισπανίας. Από το 1987 ασχολήθηκε με τον σύλλογο και σε άλλο πόστο, αρχικά έγινε προπονητής της Ρεάλ Μαδρίτης Β, κατόπιν και της Ρεάλ Μαδρίτης, τρεις φορές. Η τρίτη, θεωρείται η πιο επιτυχημένη (μεταξύ 1999-2003), καθώς θεωρείται και η πιο επιτυχημένη περίοδος στη νεότερη εποχή του συλλόγου, κατακτώντας μεταξύ άλλων δύο φορές το Τσάμπιονς Λιγκ, δύο Πρωταθλήματα, ένα Σούπερ Καπ. κ.ά. Έτσι, θεωρείται ως ένας από τους πιο επιτυχημένους προπονητές όλων των εποχών.
Εξωτερικοί σύνδεσμοι
Κατηγορία:Μαρκήσιοι της Ισπανίας Κατηγορία:Μέσοι ποδοσφαιριστές Κατηγορία:Ισπανοί ποδοσφαιριστές Κατηγορία:Ποδοσφαιριστές Εθνικής Ισπανίας Κ18 Κατηγορία:Ποδοσφαιριστές Εθνικής Ισπανίας Κατηγορία:Ποδοσφαιριστές Ευρωπαϊκού Πρωταθλήματος 1980 Κατηγορία:Ποδοσφαιριστές Ρεάλ Μαδρίτης Καστίγια Κατηγορία:Ποδοσφαιριστές Ρεάλ Μαδρίτης Κατηγορία:Ποδοσφαιριστές Κλουμπ Ντεπορτίβο Καστεγιόν Κατηγορία:Ποδοσφαιριστές ΦΚ Κόρδοβα Κατηγορία:Ποδοσφαιριστές Πριμέρα Ντιβιζιόν Κατηγορία:Ισπανοί προπονητές ποδοσφαίρου Κατηγορία:Προπονητές ποδοσφαίρου Ρεάλ Μαδρίτης Κατηγορία:Προπονητές ποδοσφαίρου Ρεάλ Μαδρίτης Καστίγια Κατηγορία:Προπονητές ποδοσφαίρου Μπεσίκτας Κατηγορία:Προπονητές Πριμέρα Ντιβιζιόν Κατηγορία:Προπονητές Σούπερ Λιγκ Τουρκίας Κατηγορία:Προπονητές ποδοσφαίρου Εθνικής Ισπανίας Κατηγορία:Προπονητές ποδοσφαίρου Παγκοσμίου Κυπέλλου 2014 Κατηγορία:Ισπανοί προπονητές ποδοσφαίρου στο εξωτερικό Κατηγορία:Προπονητές ποδοσφαίρου Παγκοσμίου Κυπέλλου 2010 Κατηγορία:Προπονητές νικητές ΟΥΕΦΑ Τσάμπιονς Λιγκ Κατηγορία:Προπονητές νικητές Ευρωπαϊκού Πρωταθλήματος Ποδοσφαίρου Κατηγορία:Προπονητές Ευρωπαϊκού Πρωταθλήματος Ποδοσφαίρου 2016 Κατηγορία:Προπονητές Ευρωπαϊκού Πρωταθλήματος Ποδοσφαίρου 2012 Κατηγορία:Προπονητές νικητές Παγκοσμίου Κυπέλλου FIFA
Γιάννης Μήτσης
Ο Γιάννης Μήτσης είναι μουσικός, στιχουργός και τραγουδιστής.
Βιογραφικό
Κατάγεται από τη Ήπειρο. Γεννήθηκε το 1963, στη Κρυόβρυση Ζαγοροχωρίων, από τον Ευταξία και την Μαγδαληνή. Από μικρό τον τράβηξε ο ήχος, το τραγούδι, τα όργανα και η μουσική. Σε νεαρή ηλικία μετακομίζει μαζί με την οικογένεια του στα Ιωάννινα όπου ξεκίνησε να μαθαίνει κιθάρα στο δημοτικό ωδείο. Σε ηλικία 15 χρονών και ανυπομονώντας να κάνει τα πρώτα του βήματα, παρατάει το ωδείο και φτιάχνει ένα συγκρότημα ονόματι "Gold Fingers". Στη συνέχεια εμφανίζεται ως ντράμερ στο συγκρότημα «Κεφάλαιο 24» με το οποίο ηχογράφησε την πρώτη του δισκογραφική δουλειά το 1995 το άλμπουμ «Το ευρετήριο των συμπτώσεων».
Το 1982, όντας πλέον 20 χρονών, φεύγει για το Παρίσι όπου θα βρεθεί στα μουσικά σχολεία της Γαλλίας. Εκεί θα σπουδάσει εθνομουσικολογία και θα παρακολουθήσει μαθήματα στο Ecole Normal και το I.A.C.P. Παράλληλα θα συνεργαστεί με διάφορα σχήματα και θα γράψει και μουσική για ταινίες μικρού μήκους, ντοκιμαντέρ, θεατρικά έργα και κουκλοθέατρο. Επίσης, στο Παρίσι θα γνωριστεί με τον Παύλο Παυλίδη, με τον οποίο θα συζήσουν αρκετό καιρό πριν ο τελευταίος εγκαταλείψει το Παρίσι για να επιστρέψει στην Ελλάδα και να δημιουργήσει το συγκρότημα «Ξύλινα Σπαθιά». Έπειτα από 9 χρόνια, επιστρέφει από το Παρίσι και με το «Κεφάλαιο 24» ηχογραφούν το δεύτερο δίσκο του συγκροτήματος με τίτλο «Το ευρετήριο των συμπτώσεων».
Από το 1996 ζει και εργάζεται στη Θεσσαλονίκη. Το 1997 κυκλοφόρησε τον πρώτο προσωπικό του δίσκο με τίτλο «Συνεχές Ωράριον». Από τη χρονιά εκείνη είναι μέλος των «Ξύλινων Σπαθιών» ως ντράμερ, συμμετέχοντας σε όλες τις συναυλίες του συγκροτήματος στην Ελλάδα και στο εξωτερικό. Ηχογράφησαν μαζί τα άλμπουμ «Τροφή για τα θηρία» και «Ένας κύκλος στον αέρα». Τον Ιούνιο του 2004 κυκλοφόρησε ο δεύτερος προσωπικός του δίσκος με τίτλο «Κι έτσι χωρίς να βιάζομαι».
Το 2008, μαζί με τον Κώστα Φασουλά έγραψαν δύο τραγούδια στον δίσκο της Ελευθερίας Αρβανιτάκη που κυκλοφόρησε με τίτλο «Και τα μάτια κι η καρδιά». Η τελευταία του δισκογραφική δουλειά φέρει τον τίτλο «Η μόνη αλήθεια είναι ο δρόμος» και αποτελείται από 11 τραγούδια των οποίων τους στίχους έχει γράψει ο ίδιος και ο Κώστας Φασουλάς. Στον δίσκο συμμετέχει η Ελευθερία Αρβανιτάκη.
Παραπομπές
Κατηγορία:Έλληνες στιχουργοί Κατηγορία:Έλληνες άνδρες τραγουδιστές Κατηγορία:Λήμματα που χρειάζονται παραπομπές Κατηγορία:Λήμματα που χρειάζονται παραπομπές από 06/2012 Κατηγορία:Μουσική-επέκταση
Διοργανώσεις Ε.Π.Σ. Μακεδονίας 2018–19
Για την περίοδο 2018–19, η Ένωση Ποδοσφαιρικών Σωματείων Μακεδονίας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Θεσσαλονίκης.
Η πρωταθλήτρια και δευτεραθλήτρια ομάδα της ΕΠΣ Μακεδονίας κερδίζουν την άνοδο στη Γ΄ Εθνική ερασιτεχνική κατηγορία. Η ομάδα που ανακηρύσσεται κυπελλούχος ΕΠΣ Μακεδονίας, αποκτά το δικαίωμα συμμετοχής στο Κύπελλο Ελλάδας της επόμενης περιόδου.
Πρωτάθλημα
Η δομή του πρωταθλήματος της Ε.Π.Σ. Μακεδονίας είναι η εξής:
Α1 Κατηγορία
Η κορυφαία κατηγορία της Ε.Π.Σ.Μ. διεξάγεται με τη συμμετοχή 16 συλλόγων σε έναν όμιλο και με τη μορφή πρωταθλήματος διπλών αγώνων. Η 2η θέση κρίνεται σε αγώνες κατάταξης (Play Off) μεταξύ των ομάδων που τερμάτισαν από την 2η εως 5η θέση. Στην Α΄ κατηγορία υποβιβάζονται συνολικά 6 ομάδες, οι 3 τελευταίες (14η-16η θέση) της κανονικής διάρκειας και 3 ακόμη που προκύπτουν από αγώνες κατάταξης (Play Out) που συμμετέχουν οι 6 ομάδες που τερμάτισαν από την 8η ως την 13η θέση.
Πρωταθλήτρια για την περίοδο 2018-19 ήταν ο Ποσειδώνας Μηχανιώνας και τη 2η θέση κατέλαβε ο Θερμαϊκός Θέρμης.
Κανονική Περίοδος
Πηγή:ΕΠΣΜ
Play Off για 2η θέση
Πηγή:ΕΠΣΜ
Α΄ Κατηγορία
Στην Α΄ κατηγορία την περίοδο 2018-19 συμμετέχουν 47 συνολικά ομάδες που χωρίστηκαν σε 4 ομίλους των 15 εως 16. Δε δήλωσε συμμετοχή ο ΠΑΟΚ Κυμίνων-Μαλγάρων.
Πρωταθλήτριες/Δευτεραθλήτριες των ομίλων τους ήταν οι Ιωνικός Ιωνίας/Αναγέννηση Χαλκηδόνας, Παύλος Μελάς/Μακεδονικός Λητής, Ποσειδώνας Καλαμαριάς /ΠΑΟΝΕ.
1ος Όμιλος
- Η ομάδα Αστραπή Δενδροποτάμου έχει -3 βαθμούς από ποινές
Play Out
Κανονιέρηδες - ΠΑΕ τερψιθέας-Ευαγγελίστριας 3-2
Μακεδονικός Γέφυρας - Αξιός Ανατολικού : δεν έγινε λόγω διαφοράς μεγαλύτερης των 10 βαθμών
2ος Όμιλος
- Η ομάδα Ελλήσποντος Κριθιάς έχει -9 βαθμούς από ποινές
Play Out
Μακεδονικός Ασκού - Ακρίτες Συκεών 2-2 (3-2 πεν)
ΑΣ Νεάπολης - ΑΕ Ελπιδα Τούμπας : δεν έγινε λόγω διαφοράς μεγαλύτερης των 10 βαθμών
Αναγέννηση Ρυσίου - ΠΑΟ Διοικητηρίου 3-2 (παράταση)
Νίκη Μεσημερίου - Νίκη Κερασιάς : δεν έγινε λόγω διαφοράς μεγαλύτερης των 10 βαθμών
Β΄ Κατηγορία
Στην Β΄ κατηγορία την περίοδο 2018-19 συμμετέχουν 80 συνολικά ομάδες που χωρίστηκαν σε 6 ομίλους των 13 και 14. Επέστρεψαν στη ενεργό δράση οι Οδυσσέας Κορδελιού, ΑΕ Αγίου Γεωργίου και Φοίνικας Καλαμαριάς που δεν είχαν δηλώσει συμμετοχή στην Α΄ κατηγορία της προηγούμενης περιόδου.
1ος Όμιλος
Πρωταθλητής του ομίλου ήταν ο Μέγας Αλέξανδρος Καλοχωρίου και τη 2η θέση μέσω των αγώνων play off κατέκτησε η Ομόνοια Σταυρούπολης.
Υποβιβάστηκε η Ακαδημία Ζάχου. Προτελευταίος μέσω των Play Out κατετάγη ο σύλλογος Ορφέας Αγίας Τριάδας. Θα αντιμετωπίσει τον προτελευταίο του 2ου ομίλου σε αγώνα μπαράζ για την παραμονή. - Η ομάδα Ορφέας Αγίας Τριάδας έχει -3 βαθμούς από ποινές
2ος Όμιλος
Πρωταθλητής του ομίλου ήταν οι Ελπίδες ΑΕ Ευόσμου και τη 2η θέση μέσω των αγώνων play off κατέκτησε ο ΜΑΣ Αγχιάλου.
Υποβιβάστηκε η Ακαδημία Ζάχου. Προτελευταίος μέσω των Play Out κατετάγη ο σύλλογος Μαγνησιακός Ιωνίας. Θα αντιμετωπίσει τον προτελευταίο του 1ου ομίλου σε αγώνα μπαράζ για την παραμονή.
3ος Όμιλος
Πρωταθλητής του ομίλου ήταν η Νέα Γενεά Ασβεστοχωρίου και τη 2η θέση μέσω των αγώνων play off κατέκτησε η Νίκη Ηρακλείου.
Υποβιβάστηκε η Ένωση Συκεών.Προτελευταίος μέσω των Play Out κατετάγη ο σύλλογος ΑΠΟ Αστραπή Νεάπολης. Θα αντιμετωπίσει τον προτελευταίο του 4ου ομίλου σε αγώνα μπαράζ για την παραμονή. - Η ομάδα Μεγ.Αλέξανδρος Μελισσοχωρίου έχει -3 βαθμούς από ποινές
- Η ομάδα Ένωση Συκεών έχει -6 βαθμούς από ποινές
4ος Όμιλος
Πρωταθλητής του ομίλου ήταν ο Διγενής Κρυονερίου και τη 2η θέση μέσω των αγώνων play off κατέκτησε η Δόξα Ασσήρου.
Υποβιβάστηκε ο Εθνικός Προφήτη .Προτελευταίος μέσω των Play Out κατετάγη ο σύλλογος ΑΕ Αγίου Γεωργίου. Θα αντιμετωπίσει τον προτελευταίο του 3ου ομίλου σε αγώνα μπαράζ για την παραμονή. - Η ομάδα Βρασίδας Βρασνών έχει -3 βαθμούς από ποινές
- Η ομάδα Άρης Ξηροποτάμου έχει -3 βαθμούς από ποινές
- Η ομάδα Εθνικός Προφήτη έχει -6 βαθμούς από ποινές
5ος Όμιλος
Υποβιβάστηκε ο Ατρόμητος Αγίας Παρασκευής .Προτελευταίος μέσω των Play Out κατετάγη ο σύλλογος Ελπίδες θερμαϊκού Θέρμης. Θα αντιμετωπίσει τον προτελευταίο του 6ου ομίλου σε αγώνα μπαράζ για την παραμονή.
6ος Όμιλος
Πρωταθλητής του ομίλου ήταν ο Αριστοτέλης Καλαμαριάς και τη 2η θέση μέσω των αγώνων play off κατέκτησε ο Αχιλλέας Περαίας.
Υποβιβάστηκε ο ΑΣ Παπάδες και προτελευταίος μέσω των Play Out κατετάγη ο ΑΠΣ Κανάρης. Θα αντιμετωπίσει τον προτελευταίο του 5ου ομίλου σε αγώνα μπαράζ για την παραμονή. - Η ομάδα Α.Σ. Παπάδες έχει -9 βαθμούς από ποινές
Γ΄ Κατηγορία
Στην Γ΄ κατηγορία την περίοδο 2018-19 συμμετέχουν 31 συνολικά ομάδες που χωρίστηκαν σε 4 ομίλους. Συνολικά 9 ομάδες προβιβάζονται στη Β, οι πρωταθλήτριες και δευτεραθλήτριες κάθε ομίλου, και η τρίτη από τον 4ο όμιλο. Οι πρωταθλητές αναδεικνύονται στην κανονική περίοδο ενώ οι θέσεις 2-5 σε κάθε όμιλο κρίνονται μέσω αγώνων κατάταξης μεταξύ των ομάδων που τερματίζουν στη 2η-5η θέση. Η κατάταξη σε κάθε όμιλο ήταν ως εξής:
1ος Όμιλος
Πρωταθλητής του ομίλου ήταν ο Σμυρναϊκός Βαθυλάκκου και τη 2η θέση μέσω των αγώνων play off κατέκτησε ο Ατρόμητος Φιλαδελφείας - Η ομάδα ΑΟ Θράκης έχει -2 βαθμούς από ποινές - Η ομάδα Δάφνη Ακροποτάμου έχει -6 βαθμούς από ποινές
2ος Όμιλος
Πρωταθλητής του ομίλου ήταν ο Πυρσός Θεσσαλονίκης και τη 2η θέση μέσω των αγώνων play off κατέκτησε ο Μέγας Αλέξανδρος Ελλήνων. - Η ομάδα Μέγας Αλέξανδρος Ελλήνων έχει -2 βαθμούς από ποινές
- Η ομάδα Κυψέλη Νεάπολης έχει -9 βαθμούς από ποινές
3ος Όμιλος
Πρωταθλητής του ομίλου ήταν η Αναγέννηση Αγίου Ιωάννη και τη 2η θέση μέσω των αγώνων play off κατέκτησαν οι Ελπίδες Φοίνικα 2011. - Η ομάδα Ερμής Μηχανιώνας έχει -3 βαθμούς από ποινές
4ος Όμιλος
Πρωταθλητής του ομίλου ήταν η Δόξα γερακαρούς και τη 2η θέση μέσω των αγώνων play off κατέκτησε ο Μακεδών Ευόσμου. Την 3η θέση μέσω play off που μονο για τον 4ο όμιλο σήμαινε και άνοδο στη Β κατέκτησε o Μέγας Αλέξανδρος Νέας Απολλωνίας. - Η ομάδα Βορράς Αμπελοκήπων έχει -3 βαθμούς από ποινές
Κύπελλο
Στο θεσμό του κυπέλλου συμμετέχουν υποχρεωτικά τα σωματεία της Ε.Π.Σ. Μακεδονίας που αγωνίζονται στις 2 κορυφαίες ερασιτεχνικές κατηγορίες (Α1 και Α΄). Προαιρετικά μπορούν να συμμετέχουν τα σωματεία των Β΄ και Γ΄ κατηγοριών της ΕΠΣΜ. Η διοργάνωση ξεκίνησε το Σεπτέμβρη του 2018 και ολοκληρώθηκε στις 10 Απριλίου του 2019 με τον τελικό στο γήπεδο της Τούμπας. Το κύπελλο κατέκτησε ο Θερμαϊκός Θέρμης.
Εξωτερικοί σύνδεσμοι
Κατηγορία:Ε.Π.Σ. Μακεδονίας Κατηγορία:Εγχώρια ποδοσφαιρικά πρωταθλήματα 2018–2019 Κατηγορία:Εγχώρια ποδοσφαιρικά κύπελλα 2018-2019
Munich Re
μικρογραφία|267x267εσ|Το [[λογότυπο της Munich Re]] Η Munich Re Group ή Munich Reinsurance Company (Γερμανικά: Münchener Rück, Münchener Rückversicherungs-Gesellschaft) είναι αντασφαλιστική εταιρεία με έδρα το Μόναχο της Γερμανίας. Είναι ένας από τους μεγαλύτερους αντασφαλιστές παγκοσμίως. Η ERGO, θυγατρική της Munich Re, είναι ο κύριος ασφαλιστικός κλάδος του Ομίλου. Οι μετοχές της Munich Re είναι εισηγμένες σε όλα τα γερμανικά χρηματιστήρια και στο ηλεκτρονικό σύστημα συναλλαγών της Xetra. Το Munich Re περιλαμβάνεται στον δείκτη DAX του Χρηματιστηρίου της Φρανκφούρτης, του Euro Stoxx 50 και άλλων δεικτών.
Ιστορία
Το 1880, ο Carl von Thieme, ντόπιος Erfurt, ο πατέρας του οποίου ήταν διευθυντής της Θουριγγίας, ίδρυσε την Münchener Rückversicherungs-Gesellschaft μαζί με τον Wilhelm von Finck (συνιδιοκτήτη της τράπεζας Merck Finck & Co) και τον Theodor von Cramer-Klett. Ακολούθησε η ίδρυση της Allianz Versicherungs-Gesellschaft το 1890. Ο Carl von Thieme ήταν επικεφαλής του Munich Re μέχρι το 1921 και ο Wilhelm von Finck ήταν πρόεδρος του εποπτικού συμβουλίου μέχρι το 1924. Το Μόναχο Re έγινε γνωστό μετά τον σεισμό του 1906 στο Σαν Φρανσίσκο ως ο μοναδικός ασφαλιστής που παρέμεινε διαλυτός μετά την πληρωμή όλων των απαιτήσεων.
Το 2016 το μετοχικό κεφάλαιο της εταιρείας ανερχόταν σε 31,8 δισ. Ευρώ. Τα συνολικά έσοδα του ομίλου για το έτος (εγγεγραμμένα μικτά ασφάλιστρα) ήταν € 48,9 δισ., Με ενοποιημένο αποτέλεσμα ύψους € 2,581 εκατ.
Τον Φεβρουάριο του 2010, ο αμερικανός επενδυτής Warren Buffett έγινε ο μεγαλύτερος μέτοχος της Munich Re της εταιρείας. Από τον Δεκέμβριο του 2015 μείωσε τις συμμετοχές του σε λιγότερο από 3%.
Ιδιοκτησία
Το δωρεάν επιτόκιο δηλώνεται σχεδόν 100%, με περίπου 200.000 μετόχους (Φεβρουάριος 2016)
Προφίλ μετόχων:
Θεσμικοί επενδυτές (70,2%)
Ιδιώτες μέτοχοι (18,7%)
Οι εταιρείες επενδύσεων (9,6%)
Ασφαλιστικές εταιρείες (0,3%)
Τεύκρος Μιχαηλίδης
O Τεύκρος – Κωνσταντίνος Μιχαηλίδης (22 Μαΐου 1954) είναι Κύπριος μαθηματικός και συγγραφέας.
Munich Re
Ιδιοκτησία
Τράπεζες (1,2%)
Τεύκρος Μιχαηλίδης
Βιογραφία
Σπούδασε μαθηματικά στο Πανεπιστήμιο Πιερ και Μαρί Κιουρί (fr:Université Pierre et Marie Curie), στο Παρίσι, απ’ όπου έλαβε, το 1980, το διδακτορικό του στην Αλγεβρική Θεωρία Αριθμών. Την εξεταστική επιτροπή της διατριβής του αποτέλεσαν οι καθηγητές Marc Krasner, Claude Chevalley και François Aribaud. Από το 1981, διδάσκει μαθηματικά στη Μέση Εκπαίδευση.
Munich Re
Ιδιοκτησία
Οι περισσότεροι μέτοχοι βρίσκονται στη Γερμανία (περίπου 40,6%), ακολουθούμενος από τη Βόρεια Αμερική (26%), άλλες ευρωπαϊκές χώρες (21,2%), Ηνωμένο Βασίλειο (11,5%), άλλες χώρες (0,7%).
Τεύκρος Μιχαηλίδης
Βιογραφία
Παράλληλα με την επαγγελματική του ενασχόληση με τα μαθηματικά ενδιαφέρθηκε για την ιστορία των θετικών επιστημών, τις εφαρμογές της πληροφορικής στην εκπαίδευση και τη χρήση της αφήγησης ως εργαλείου για τη διδασκαλία των μαθηματικών. Σχετικά με αυτά τα θέματα έχει κάνει πολλές δημοσιεύσεις και ανακοινώσεις σε συνέδρια.
Από τη δεκαετία του 1990 ασχολείται με τη μετάφραση έργων σχετικών με τα μαθηματικά και την ιστορία των επιστημών. Έχει μεταφράσει τριάντα βιβλία, μεταξύ των οποίων Το θεώρημα του παπαγάλου του Denis Guedj, το συλλογικό έργο Οι μεγάλες εξισώσεις του εικοστού αιώνα και το μυθιστόρημα Μόμπιους Ντικ του Andrew Crumey.
Munich Re
Θυγατρικές
Μόναχο αντασφαλίσεων Αμερική
Τεύκρος Μιχαηλίδης
Βιογραφία
Την ίδια εποχή άρχισε να αρθρογραφεί σε εφημερίδες και περιοδικά για θέματα σχετικά με τα μαθηματικά και την ιστορία τους. Το 2003 – 2004 διατήρησε στην εφημερίδα Τα Νέα τη στήλη Συνειρμοί που επιχειρούσε να ερμηνεύσει την επικαιρότητα μέσω των μαθηματικών. Τον ίδιο στόχο εξυπηρετούσε και η στήλη Παραβολές και υπερβολές που διατήρησε στην εφημερίδα Ελεύθερος Τύπος κατά τα έτη 2007 – 2008. Σήμερα είναι τακτικός συνεργάτης του ηλεκτρονικού περιοδικού Χάρτης και του περιοδικού Πολάρ.
Το 2004 κυκλοφόρησε από τις εκδόσεις Πόλις το πρώτο του βιβλίο, Μαθηματικά Επίκαιρα, με δοκίμια σχετικά με τα μαθηματικά και την επικαιρότητα. Το 2006 από τις ίδιες εκδόσεις κυκλοφόρησε το μυθιστόρημά του Πυθαγόρεια Εγκλήματα που μεταφράστηκε σε έξι γλώσσες (Ιταλικά, Ισπανικά, Αγγλικά, Κινεζικά, Κορεατικά και Γαλλικά).
Munich Re
Θυγατρικές
Αμερικανική Σύγχρονη Ασφαλιστική Ομάδα
Τεύκρος Μιχαηλίδης
Βιογραφία
Το 2012 παρουσίασε στην ΕΡΤ την εκπομπή Ο γύρος του κόσμου με 80 βιβλία (26 επεισόδια) με στόχο την καλλιέργεια της φιλαναγνωσίας σε παιδιά και εφήβους.
Munich Re
Θυγατρικές
Εταιρεία επιθεώρησης και ασφαλίσεως ατμού Hartford
Τεύκρος Μιχαηλίδης
Βιογραφία
Η κινηματογραφική ταινία Έτερος εγώ του Σωτήρη Τσαφούλια, είναι βασισμένη στο διήγημά του Περίπτωσις αυτοδικίας και στηρίζεται στις ιδιότητες των φίλιων αριθμών.
Ακόμα, έχει συμμετάσχει σε συλλογικούς τόμους διηγημάτων.
Munich Re
Θυγατρικές
Munich Reinsurance Trading LLC
Τεύκρος Μιχαηλίδης
Βιογραφία
Είναι ιδρυτικό μέλος της ομάδας ΘΑΛΗΣ + ΦΙΛΟΙ και της [http://www.elsal.gr/el/ Ε.Λ.Σ.Α.Λ. (Ελληνική Λέσχη Συγγραφέων Αστυνομικής Λογοτεχνίας)].
Munich Re
Θυγατρικές
Κατηγορία:Ασφαλιστικές εταιρίες
Τεύκρος Μιχαηλίδης
Τιμητικές διακρίσεις
Η Γαλλική κυβέρνηση του απένειμε τον τίτλο του Chevalier dans l’Ordre des Palmes Académiques για υπηρεσίες προς την εκπαίδευση και τον πολιτισμό.
Η Κυπριακή κυβέρνηση του απένειμε το Κρατικό Βραβείο Μυθιστορήματος για το βιβλίο του Αχμές, ο γιος του φεγγαριού.
Εξωτερικοί σύνδεσμοι
Κατηγορία:Κύπριοι συγγραφείς Κατηγορία:Κύπριοι μαθηματικοί
Απάου-γιε Κιούν
Το Απάου-γιε Κιούν ή Απάου Γιε Κιούν είναι νησί στα ανοικτά των ακτών της πολιτείας Ραχίν στη Μιανμάρ (πρώην Βιρμανία).
Γεωγραφία
Το Απάου-γιε Κιούν είναι νησί με μήκος 1.4 χιλιομέτρων και πλάτος 0.4 χιλιομέτρων. Χωρίζεται από την ακτή του Ραχίν από ένα στενό πλάτους 500 μέτρων (0.5 χιλιόμετρα).
Το νησί είναι κατάφυτο και έχει μέγιστο ύψος 90 μέτρα. Υπάρχουν ηφαίστεια λάσπης περίπου 2 χιλιόμετρα δυτικά και ΒΔ του νησιού.
Εξωτερικοί σύνδεσμοι
Κατηγορία:Νησιά της Βιρμανίας
TRT
Το αρκτικόλεξο TRT μπορεί να αναφέρεται:
Απόστολος Παπαοικονόμου
Ο '''Απόστολος Α. Παπαοικονόμου''' (1861 - 1930) ήταν Έλληνας στρατιωτικός και πολιτικός.
Βιογραφικά στοιχεία
Καταγόταν από τον Αλμυρό. Εξελέγη βουλευτής Αλμυρού στις εκλογές του 1923 και επανεξελέγη το 1928 με το κόμμα των Φιλελευθέρων. Την περίοδο 1929-31 ήταν αναπληρωματικό μέλος της εφορείας στην Ιστορική και Λαογραφική Εταιρεία των Θεσσαλών.
Αποστρατεύτηκε με τον βαθμό του Υποστρατήγου. Η δεύτερη και τελευταία του βουλευτική θητεία δεν ολοκληρώθηκε, εξαιτίας του θανάτου του.
Από τον γάμο του με την Όλγα Παπαοικονόμου, απέκτησε δύο γιους, που σταδιοδρόμησαν στον τραπεζικό τομέα, τον Τάκη και τον Νικόλαο και μία κόρη, την Τζιτζίκα.
Πέθανε στις 21 Σεπτεμβρίου 1930 στην Αθήνα και κηδεύτηκε την επομένη από τη Μητρόπολη.
Ερμίας (αποσαφήνιση)
Το λήμμα Ερμίας μπορεί να σχετίζεται με κάποιο από τα παρακάτω πρόσωπα:
Άλλοι με παραπλήσια ορθογραφία: Ερμείας
Κατηγορία:Αποσαφηνίσεις ονομάτων
Σουητώνιος
Ο Γάιος Σουητώνιος Τράγκυλλος (περ. 69/75 – περ. 130, λατ. Gaius Suetonius Tranquillus), γνωστός απλά ως Σουητώνιος ή Σουητόνιος ήταν Ρωμαίος ιστορικός στα πρώτα χρόνια της Ρωμαϊκής Αυτοκρατορίας. Το σημαντικότερο έργο του που μας διασώζεται είναι το De Vita Caesarum (Περί του βίου των Καισάρων), αποτελούμενο από δώδεκα βιογραφίες διαδοχικών Aυτοκρατόρων από τον Ιούλιο Καίσαρα ως τον Δομιτιανό. Άλλα έργα του αφορούν στην καθημερινή ζωή των Ρωμαίων, την πολιτική, τη ρητορική, καθώς και στις ζωές διάσημων συγγραφέων, ποιητών, ιστορικών και γραμματικών. Διασώζονται μερικά ακόμα βιβλία του, αλλά πολλά έχουν χαθεί.
Βιογραφικό
thumb|right|200px|Μεσαιωνικό άγαλμα του [[Πλίνιος ο Νεότερος|Πλίνιου του Νεότερου (στενού φίλου του Σουητώνιου) στην Ιταλία.]]
Ο Σουητώνιος ήταν γιος του Σουητώνιου Λαίτου, που πιθανώς καταγόταν από την Ιππώνα (Hippo Regius) ( (σημερινή Αννάβα, Αλγερία). Ο Λαίτος ανήκε στην τάξη των ιππέων και πήρε μέρος στην πρώτη μάχη τού Βητριάκου (Betriacum) στο πλευρό του Αυτοκράτορα Όθωνα ενάντια στον μελλοντικό Αυτοκράτορα Βιτέλλιο, το 69. Ο Σουητώνιος ήταν επίσης στενός φίλος τού συγκλητικού και επιστολογράφου Πλίνιου του Νεότερου. Ο Πλίνιος τον περιγράφει ως «ήσυχο και φιλομαθή, αφιερωμένο στα γράμματα». Τον βοήθησε να αγοράσει γη στην Ιταλία και μεσολάβησε στον Αυτοκράτορα Τιβέριο για να παραχωρήσει στον Σουητώνιο προνόμια πολυτέκνου, παρότι ο τελευταίος δεν είχε κανένα παιδί . Μέσω του Πλίνιου, ο Σουητώνιος κέρδισε τη συμπάθεια τού Τραϊανού και τού Αδριανού. Ο Σουητώνιος ίσως να εργάστηκε στην υπηρεσία του Πλίνιου, όταν αυτός ήταν ανθύπατος Βιθυνίας και Πόντου μεταξύ του 110 και του 112. Υπό τον Τραϊανό δούλεψε ως επίτροπος εκπαιδευτικών (άγνωστο με τι ακριβώς αρμοδιότητες) και ως διοικητής των αυτοκρατορικών αρχείων. Στα χρόνια τού Αδριανού έγινε γραμματέας τού ηγέτη, αλλά αποπέμφθηκε λόγω υπονοιών για τις σχέσεις του με την αυτοκράτειρα Βιβία Σαβίνα. Ενδέχεται να κέρδισε ξανά την εύνοια του Αδριανού και να επέστρεψε στο πόστο του αργότερα. Η υπόθεση αυτή στηρίζεται στο γεγονός, ότι το βιβλίο του De institutione officiorum ήταν ένα από τα τελευταία του και πραγματευόταν τις διοικητικές μεταρρυθμίσεις του Αδριανού. Πάντως δεν υπάρχει καμία απόδειξη, ότι ο Σουητώνιος κατείχε δημόσια θέση μετά το 120.
Συγγραφικό έργο
Ο Σουητώνιος είναι κυρίως γνωστός για τους «Βίους των Καισάρων», το μόνο πλήρως διασωθέν έργο του, αλλά και για τις υπόλοιπες βιογραφίες και κείμενά του. Το έργο αυτό γράφτηκε την εποχή του Αδριανού και αποτελείται από τις βιογραφίες των πρώτων 12 Ρωμαίων αυτοκρατόρων: Ιούλιος Καίσαρας (τα πρώτα κεφάλαια λείπουν), Αύγουστος, Τιβέριος, Καλιγούλας, Κλαύδιος, Νέρων, Γάλβας, Όθων, Βιτέλλιος, Βεσπασιανός, Τίτος και Δομιτιανός. Το βιβλίο ήταν αφιερωμένο στον φίλο του Γάιο Σεπτίκιο Κλάρο, αξιωματικό της πραιτωριανής φρουράς εν έτει 119. Οι σελίδες περιγράφουν τα έργα και τις ημέρες τού κάθε Καίσαρα με την ίδια συγκεκριμένη δομή: πρώτα η εξωτερική εμφάνισή του, μετά οι οιωνοί, η οικογενειακή ιστορία και τα αποφθέγματά του.
Ακολουθούν εν συντομία τα υπόλοιπα έργα του.
Μερικώς σωθέντα βιβλία
thumb|right|200px|Σελίδα από τους «Δώδεκα Καίσαρες» σε έκδοση του [[1540]]
Χαμένα βιβλία
Αρκετά απ' αυτά αναφέρονται στην Σούδα, λήμμα Τράγκυλλος
Στην πάροδο των χρόνων έχουν υπάρξει πολλές εκδόσεις των βιβλίων του Σουητώνιου. Τα έργα του ήταν πολύ δημοφιλή στον μεσαίωνα, καθώς πριν το 1500 δημοσιεύτηκαν 15 εκδόσεις. Η παλαιότερη έκδοση που φέρει ημερομηνία, ήταν στη Ρώμη, το 1470.
Εξωτερικοί σύνδεσμοι
Σουητώνιος Σουητώνιος
Καταφύγιο Άγριας Ζωής της Λίμνης Ιντάουγκγι
Το Καταφύγιο Άγριας Ζωής της Λίμνης Ιντάουγκγι είναι καταφύγιο άγριας ζωής στη Μιανμάρ. Βρίσκεται στην δήμο Μόχνγιν στην πολιτεία Κατσίν. Καταλαμβάνει έκταση 775 τ.χλμ. και ιδρύθηκε το 1999. Το Υπουργείο Δασών της Κυβέρνησης της Μιανμάρ ανακοίνωσε τη λίμνη Ιντάουγκγι με επιφάνεια 25.901 εκτάριων και πέντε γύρω δάση διατηρεί με έκταση 55.598 εκατρίων, συνολικής έκτασης 81.499 εκταρίων ως "Καταφύγιο Λίμνης Ιντάουγκγι" με Αρ. Γνωστοποίησης (39/2004) ημερομηνίας 9-8-2004. Στις 18 Δεκεμβρίου του 2003, αναγνωρίζεται ως Πάρκο Κληρονομιάς ASEAN. Η περιοχή είναι σπίτι για σπάνια είδη πουλιών και άλλα άγρια ζώα, συμπεριλαμβανομένων των άγριων ελεφάντων, μπαντένγκ και γκαούρ, πουλιών του δάσους και σπάνιων ειδών.
Ο οδικός δακτύλιος του Ιντάουγκγι καλύπτει απόσταση 105 χιλιομέτρων.
Παραπομπές
Κατηγορία:Προστατευόμενες περιοχές στη Μιανμάρ
Άννα Λιντ
Η Ίλβα Άννα Μαρία Λιντ (Ylva Anna Maria Lindh, 19 Ιουνίου 1957 – 11 Σεπτεμβρίου 2003) ήταν Σουηδή πολιτικός του Σουηδικού Σοσιαλδημοκρατικού Κόμματος. Διετέλεσε βουλευτής του σουηδικού κοινοβουλίου από το 1982 μέχρι το 1985 και από το 1994 μέχρι το 2003, υπουργός περιβάλλοντος από το 1994 μέχρι το 1998 και υπουργός εξωτερικών από το 1998 μέχρι το 2003.
Η Λιντ ήταν κόρη του Σουηδού καλλιτέχνη Στέφαν Λιντ και της εκπαιδευτικού Νάνσι Λιντ. Σπούδασε δικηγόρος και το 1984 εξελέγη στη Νεολαία του Σουηδικού Σοσιαλδημοκρατικού Κόμματος ως η πρώτη επικεφαλής του. Ο σημαντικότερος στόχος της ήταν η διεθνής συνεργασία, η αλληλεγγύη και η προστασία του περιβάλλοντος. Με αυτούς τους στόχους, εργάστηκε σε όλη τη διάρκεια της επαγγελματικής σταδιοδρομίας της συμπεριλαμβανομένης της πενταετούς θητείας της ως υπουργού εξωτερικών της χώρας της. Όταν οι Σοσιαλδημοκράτες βρίσκονταν στην αντιπολίτευση από το 1991 μέχρι το 1994 ανέλαβε τη θέση της αντιδημάρχου του δήμου Στοκχόλμης.
Η Λιντ παντρεύτηκε στις 21 Ιουνίου τον Μπο Χόλμπεργκ, με τον οποίο είχε δύο γιους.
Η Λιντ μαχαιρώθηκε από τον Μιχαήλο Μιχαήλοβιτς στις 10 Σεπτεμβρίου 2003 στο κατάστημα ρούχων ΝΚ της κεντρικής Στοκχόλμης και απεβίωσε τα ξημερώματα της 11ης Σεπτεμβρίου στο νοσοκομείο Καρολίνσκα. Την εποχή της επίθεσης συμμετείχε ενεργά στην εκστρατεία για την είσοδο της Σουηδίας στη ζώνη του ευρώ στο σχετικό δημοψήφισμα. Η Άννα Λιντ θεωρούνταν μία από τους βασικότερους υποψηφίους για να διαδεχτεί τον Γιόραν Πέρσον ως επικεφαλής του Σουηδικού Σοσιαλδημοκρατικού Κόμματος.
Πολιτική σταδιοδρομία
Το 1969, σε ηλικία μόλις 12 ετών, η Άννα Λιντ έγινε μέλος της Νεολαίας του Σουηδικού Σοσιαλδημοκρατικού Κόμματος. Την ίδια χρονιά ο Ούλοφ Πάλμε ανέλαβε επικεφαλής του Σουηδικού Σοσιαλδημοκρατικού Κόμματος και πρωθυπουργός της Σουηδίας. Η Λιντ εκτίμησε τους διεθνείς στόχους του και συμμετείχε μεταξύ άλλων σε διαμαρτυρίες εναντίον του πολέμου στο Βιετνάμ.
Στα μέσα στης δεκαετίας του 1970 η Λιντ σκόπευε να γίνει δημοσιογράφος. Στις εκλογές του 1976 έλαβε το χρίσμα για τη διεκδίκηση βουλευτικής έδρας αλλά όταν οι Σοσιαλδημοκράτες έχασαν την εξουσία, ανέλαβε καθήκοντα δημοτικής συμβούλου στον δήμο Ενκέπινγκ. Η Λιντ σπούδασε στην Ουψάλα και στη Στοκχόλμη. Πήρε μάστερ στα νομικά το 1982 και έγινε δικαστική υπάλληλος στο περιφερειακό δικαστήριο στη Στοκχόλμη από το 1982 μέχρι το 1983. Το 1981 εξελέγη πρόεδρος της Εθνικού Συμβουλίου Σουηδικών Νεολαιών. Το 1982 ολοκλήρωσε τις σπουδές της και εξελέγη βουλευτής προτού γίνει μέλος της Επιτροπής Φορολογίας.
Το 1984 η Λιντ εξελέγη ως η πρώτη γυναίκα επικεφαλής της Νεολαίας Σουηδικού Σοσιαλδημοκρατικού Κόμματος και στη διάρκεια της εκταετούς θητείας της ενδιαφέρθηκε για περιβαλλοντικά ζητήματα. Το 1991 εξελέγη μέλος της εκτελεστικής επιτροπής των Σοσιαλδημοκρατών όπου παρέμεινε μέχρι τον θάνατό της. Όταν το κόμμα της βρισκόταν στην αντιπολίτευση από το 1991 μέχρι το 1994 ήταν αντιδήμαρχος πολιτισμού και διευθύντρια του δημοτικού θεάτρου Στοκχόλμης.
Υπουργός περιβάλλοντος και υπουργός εξωτερικών
Μετά την εκλογική νίκη του κόμματός της, η Λιντ διορίστηκε υπουργός περιβάλλοντος στην τρίτη κυβέρνηση του Ίνγκβαρ Κάρλσον. Η χώρα αντιμετώπιζε μια βαθιά οικονομική κρίση και έπρεπε να περιορίσει τις προσπάθειες για την προστασία του περιβάλλοντος. Παρόλα αυτά, προώθησε αυστηρότερη περιβαλλοντική νομοθεσία. Μαζί με, μεταξύ άλλων, τον Δανό υπουργό περιβάλλοντος Σβεν Άουκεν εργάστηκε για ένα περιβαλλοντικό πρόγραμμα της Ευρωπαϊκής Ένωσης που περιελάμβανε την αυστηροποίηση της νομοθεσίας για χημικά απόβλητα. Τέθηκε επίσης επικεφαλής της εφαρμογής της Ατζέντας 21 στη Βαλτική Θάλασσα σύμφωνα με τους στόχους και τις κατευθυντήριες γραμμές της περιβαλλοντικής συνόδου στο Ρίο ντε Τζανέιρο του 1992.
Η Άννα Λιντ μετακόμισε με την οικογένειά της στο Νούκοπινγκ το 1996. Μετά τις εκλογές του 1998 διορίστηκε υπουργός εξωτερικών στην κυβέρνηση του Γιόραν Πέρσον διατηρώντας αυτή τη θέση μέχρι τον θάνατό της. Η Λιντ πίστευε στην ύπαρξη ενός πιο ισχυρού Οργανισμού Ηνωμένων Εθνών και ήθελε η Ευρωπαική Ένωση να υιοθετεί κοινή εξωτερική πολιτική ώστε να αποφεύγονται ένοπλες συγκρούσεις. Η σημαντικότερη αρχική αποστολή της Λιντ ήταν η σύγκρουση ανάμεσα στον Απελευθερωτικό Στρατό του Κοσόβου και τη Σερβία.
Η ανάδειξη της Άννας Λιντ επετεύχθη με την ανάληψη της προεδρίας της Ευρωπαϊκής Ένωσης από τη Σουηδία το 2001. Ήταν τότε επικεφαλής του συμβουλίου υπουργών με ευθύνη την εξωτερική πολιτική. Την ίδια χρονιά ταξίδεψε μαζί με τον ύπατο εκπρόσωπο της Ευρωπαϊκής ένωσης σε θέματα εξωτερικής πολιτικής Χαβιέ Σολάνα στην Πρώην Γιουγκοσλαβική Δημοκρατία της Μακεδονίας για να αποτρέψουν την ανάφλεξη εμφυλίου πολέμου.
Δημοψήφισμα για το ευρώ
Η Άννα Λιντ θεωρούνταν μία από τους βασικότερους υποψηφίους για να διαδεχθεί τον Γιόραν Πέρσον στην ηγεσία του Σουηδικού Σοσιαλδημοκρατικού Κόμματος. Τις τελευταίες εβδομάδες της ζωής της, εργάστηκε σκληρά για την είσοδο της χώρας της στην Ευρωζώνη στο δημοψήφισμα που θα διεξαγόταν.
Λετονοί
Οι Λετονοί (latvieši, λιβονικά: lețlizt) είναι Βαλτική εθνότητα και έθνος που κατάγεται από τη Λετονία και τις χώρες της Βαλτικής. Είναι γνωστοί και ως Λέτες, αν και αυτός ο όρος γίνεται παρωχημένος. Οι Λετονοί μοιράζονται μια κοινή γλώσσα, πολιτισμό και ιστορία.
Άννα Λιντ
Δημοψήφισμα για το ευρώ
Κατά τη διάρκεια του απογεύματος της 11ης Σεπτεμβρίου, όταν η Άννα Λιντ είχε χάσει τη ζωή της, οι αρχηγοί όλων των κοινοβουλευτικών κομμάτων συναντήθηκαν αποφασίζοντας να διεξαχθεί το δημοψήφισμα όπως ήταν αρχικά προγραμματισμένο. Ύστερα αποφασίστηκε ότι θα σταματούσε και η προεκλογική εκστρατεία. Υπήρχαν αναφορές για συνέχιση της προεκλογικής εκστρατείας από λιγοστούς τοπικούς πολιτικούς αλλά η μαζική πλειονότητα τήρησε τη συμφωνία. Καθώς ήταν μια από τις πιο δημοφιλείς πολιτικούς της χώρας της, ήταν ηγετική φυσιογνωμία κατά τη διάρκεια της προεκλογικής εκστρατείας και η μορφή της ήταν τοιχοκολλημένη σε πολλά σημεία. Οι αφίσες με τη μορφή της άρχισαν να αφαιρούνται καθώς οι τηλεοπτικές διαφημίσεις σχετικά με το δημοψήφισμα σταματούσαν. Όλα τα σουηδικά τηλεοπτικά δίκτυα σταμάτησαν να μεταδίδουν διαφημίσεις από το βράδυ της 10ης Σεπτεμβρίου μέχρι το βράδυ της 11ης Σεπτεμβρίου ώστε να μεταδίδουν τα νέα. Παρόλα αυτά, το δημοψήφισμα ήταν προγραμματισμένο να διεξαχθεί κανονικά στις 14 Σεπτεμβρίου του 2003. Παρά τη φημολογία για την ενίσχυση της πλευράς του «ναι» λόγω του θανάτου της Λιντ, το «όχι» κέρδισε μια μεγάλη νίκη με το 55.9% των ψήφων, σε αντίθεση με το 42.0% του «ναι» και το 2.1% των λευκών ψήφων.
Εξωτερικοί σύνδεσμοι
Κατηγορία:Σουηδοί πολιτικοί